b"\n_START_ARTICLE_\nTaktika\n_START_SECTION_\nJuhtimine\n_START_PARAGRAPH_\nJuhtimine on protsess, kus v\xc3\xa4ejuht kasutab k\xc3\xa4su\xc3\xb5igust (kas t\xc3\xa4ielikku k\xc3\xa4su\xc3\xb5igust, operatiivk\xc3\xa4su\xc3\xb5igust v\xc3\xb5i taktikalist k\xc3\xa4su\xc3\xb5igust) ning operatiiv- v\xc3\xb5i taktikalist juhtimis\xc3\xb5igust tema alluvusse m\xc3\xa4\xc3\xa4ratud j\xc3\xb5udude tegevuse korraldamiseks, suunamiseks ja koordineerimiseks._NEWLINE_Juhtimine algab k\xc3\xa4suandmisega. Kui k\xc3\xa4sk on antud, siis peab tagama selle elluviimise. Komand\xc3\xb6r peab isiklikult lahinguv\xc3\xa4ljale vaatama ehk ta peab lahinguplaani tehes valima sellise juhtimispunkti, kust ta n\xc3\xa4eb lahingutegevust. Vastasele peab j\xc3\xa4tma ainult halvad valikud. N\xc3\xa4iteks, kui vastasele j\xc3\xa4\xc3\xa4b ette miiniv\xc3\xa4li, on nad sunnitud seisma j\xc3\xa4\xc3\xa4ma. See teeb nendest aga head sihtm\xc3\xa4rgid._NEWLINE_Juhtimiseks on vaja informatsiooni. N\xc3\xa4iteks peab n\xc3\xb5udma alluvatelt ettekandeid (nt kui palju soomukeid v\xc3\xb5i mitut inimest n\xc3\xa4hakse) v\xc3\xb5i koguma infot \xc3\xbclemalt, luurelt, naabritelt v\xc3\xb5i isiklikust vaatlusest. Saadud informatsiooni p\xc3\xb5hjal tehakse j\xc3\xa4reldusi ja m\xc3\xb5eldakse, mida edasi teha ehk kuidas juhtida. Juhi puhul on oluline, et ta teeks tarku otsuseid ja oleks julge (kui langetatakse otsus, tuleb see ellu viia \xe2\x80\x93 tagasiteed pole).\n_START_SECTION_\nMan\xc3\xb6\xc3\xb6ver\n_START_PARAGRAPH_\nMan\xc3\xb6\xc3\xb6ver on j\xc3\xb5udude rakendamine lahinguv\xc3\xa4ljal, kasutades liikumist koos tule v\xc3\xb5i tulev\xc3\xb5imalusega, et saavutada vaenlasega v\xc3\xb5rreldes soodsam positsioon p\xc3\xb5hi\xc3\xbclesande t\xc3\xa4itmiseks._NEWLINE_Tiibamine: tungitakse peale k\xc3\xbclje pealt ja vastane ei saa kogu oma j\xc3\xb5udu kasutada. Selle mureks on, et see ei m\xc3\xb5juta k\xc3\xb5iki. Mingi osa \xc3\xbcksustest j\xc3\xa4\xc3\xa4b vabaks, keegi ei r\xc3\xbcnda. See v\xc3\xa4hendab v\xc3\xb5imekust rinnet pidi, samas suurendab r\xc3\xbcndej\xc3\xb5udu mingile osale. _NEWLINE_Haaramine: pealetungiman\xc3\xb6\xc3\xb6ver, mille puhul p\xc3\xb5hir\xc3\xbcnnakuj\xc3\xb5ud liigub \xc3\xbcmber v\xc3\xb5i \xc3\xbcle vaenlase peamiste kaitsepositsioonide, et h\xc3\xb5ivata r\xc3\xbcndeobjektid vaenlase tagalas ehk r\xc3\xbcnnatakse r\xc3\xbchmituse s\xc3\xbcgavusse. Need, kes l\xc3\xa4hevad haarama ja need, kes loovad soodsat olukorda kaotavad omavahel kontakti. Tiibamises on kontakt olemas._NEWLINE_Taandumine': on olemas kahte sorti taandumised \xe2\x80\x93 planeeritud ja pealesunnitud. Pealesunnitud taandumise puhul pole muud v\xc3\xb5imalust, kui taganeda, sest vastasel juhul \xc3\xbcksus h\xc3\xa4vitatakse. Planeeritult taandutakse aga selleks, et saavutada soodsamaid olukordi. Vastane t\xc3\xb5mmatakse piirkonda, kus enda \xc3\xbcksustel on vastase ees eelised. Sellega v\xc3\xb5idetakse n\xc3\xa4iteks aega._NEWLINE_Frontaalr\xc3\xbcnnak: pealetungiman\xc3\xb6\xc3\xb6ver, mille puhul on peamine lahingutegevus suunatud vastasv\xc3\xa4gede eesliini vastu. Plussiks on kiirus, vastane ei ole valmis r\xc3\xbcnnakuks (ja v\xc3\xb5ib olla pole ise ka), aga kuna see tuleb \xc3\xbcllatusena, siis v\xc3\xb5ib r\xc3\xbcnnakut edu saata. Selle puhul v\xc3\xb5iks suured j\xc3\xb5ud koondada vastase n\xc3\xb5rkade vastu ning v\xc3\xa4iksemad j\xc3\xb5ud vastase tugevamaid j\xc3\xb5ude tagasi hoidma.\n_START_SECTION_\nLahinguplaan\n_START_PARAGRAPH_\nLahinguplaan v\xc3\xb5imaldab lahingutegevuste kiiret elluviimist. Kiirus annab kohese initsiatiivi vastaste ees ja vastane ei saa dikteerida, mis toimub. Samuti tagab lahinguplaani olemasolu t\xc3\xb5estusmaterjali hilisemaks. Kui on olemas plaan, siis on ka m\xc3\xb5tteselgus ehk teadmine mida teha. Ka alluvad teavad, mida nad tegema peavad, isegi juhul kui juhtimine katkeb._NEWLINE_Lahinguplaan peab samuti vastama k\xc3\xbcsimusele, mis saab edasi._NEWLINE_Plaanid kestavad tavaliselt kuni esimese kontaktini. Edasi ei kehti nad t\xc3\xa4pselt nii nagu m\xc3\xb5eldud oli, aga \xc3\xbcldjoones ikkagi \xc3\xbcritatakse neid j\xc3\xa4lgida isegi, kui asjad ei l\xc3\xa4he t\xc3\xa4pselt nii, nagu oli tahetud.\n_START_SECTION_\nReserv\n_START_PARAGRAPH_\nReserv on j\xc3\xb5ud, mida hoitakse varus selleks, et tulla toime etten\xc3\xa4gemata olukorda v\xc3\xb5i et m\xc3\xb5jutada edaspidist lahingutegevust. See ei tohi olla h\xc3\xb5ivatud m\xc3\xb5ne teise tegevusega, peab kogu aeg valmis olema lahingusse minemiseks. Reserv on m\xc3\xb5eldud paindlikkuse tagamiseks ja kui see l\xc3\xa4heb k\xc3\xa4iku, tuleb kohe uus moodustada."